Kull uffiċjal pubbliku inkarigat bl-infurzar tal-liġi li mingħajr raġuni valida jirrifjuta jew jonqos li jwettaq dmiru, skont kif titlob il-kariga tiegħu jew tagħha, se jkun qed jaffaċċja sentenza ta' ħabs ta' mhux anqas minn sitt xhur u mhux aktar minn sentejn. Dan joħroġ minn dokument li għandu f'idejh Newsbook.com.mt. Id-dokument li għandha f'idejha din il-kamra tal-aħbarijiet hu dwar l-Att li jindirizza uffiċjali pubbliċi inkarigati bl-infurzar tal-liġi li jonqsu milli jwettqu dmirhom u li jifforma parti mill-abbozz ta' liġijiet differenti li jimplimentaw ir-rakkomandazzjonijiet tal-inkjesta pubblika dwar il-qtil ta' Daphne Caruana Galizia, u li ħabbar il-Kap tal-Partit Nazzjonalista u tal-Oppożizzjoni Bernard Grech, s-Sibt filgħodu. Skont l-istess dokument f'każ li l-uffiċjal pubbliku jonqos milli jagħmel dmiru, jekk fi żmien tletin ġurnata jagħti raġuni valida għad-dewmien biex iwettaq dak id-dmir, allura l-piena ta' ħabs ma tkunx tapplika għall-uffiċjal pubbliku inkwistjoni. Iżda jekk l-uffiċjal pubbliku, wara li jkun notifikat b'mod formali, jibqa' ma jwettaqx xogħolu fi żmien tletin ġurnata, la darba jinstab ħati jista' jintbagħat sa sena ħabs jew multa ta' mhux aktar minn €1,000 jew jeħel it-tnejn li huma. L-Abbozz se jkun qed jitressaq quddiem il-parlament fil-jiem li ġejjin, la darba jerġa' jitlaqqa' l-Parlament wara l-vaganzi tal-Milied u tal-Ewwel tas-Sena. Waqt il-konferenza tal-aħbarijiet tas-Sibt filgħodu, il-Kap tal-PN Bernard Grech qal li permezz ta' 12-il Att li ġew ippreżentati, il-politiku li wettaq ħafna ħsara lill-pajjiż irid jifhem li hu għandu r-responsabiltà li għandu jġib ruħu aħjar għall-ġid tal-pajjiż. Grech qal ukoll li minkejja d-diversi sejħiet biex il-Prim Ministru Robert Abela jimplimenta r-rakkomondazzjonijiet biex f'pajjiżna tieqaf l-impunitá u tiġi miġġielda l-korruzzjoni u l-kriminalitá organizzata, Abela baqa' ma ħax deċiżjonjiet. "Il-passi li jmiss se jitħabbru fil-ġranet li ġejjin kif miftijhem fil-konsultazzjoni" – PM Abela Għal dan mill-ewwel ħarġet ir-reazzjoni mill-Uffċċju tal-Prim Minsitru Robert Abela, fejn ingħad li l-Kap tal-Oppożizzjoni kien jaf li mhux jgħid is-sewwa meta stqarr li l-gvern m'għamel xejn fuq ir-rakkomandazzjonijiet tal-inkjesta pubblika dwar il-qtil tal-ġurnalista Daphne Caruana Galizia. Ingħad ukoll li l-Uffiċċju tal-Prim Ministru kkonsulta kemm felaħ mal-entitajiet involuti, fosthom akkademiċi u ġurnalisti, kif ukoll istituzzjonijiet internazzjonali, biex ikun f'pożizzjoni li jaħtar kumitat ta' esperti kif suġġerit mill-inkjesta pubblika nnifisha, kumitat li anke dwar il-membri tiegħu saret konsultazzjoni wiesgħa. Ingħad ukoll li uħud minn dawn il-laqgħat ġew preżentati wkoll numru ta' abbozzi ta' liġijiet maħsuba biex jipproteġu l-ġurnalisti fuq quddiem nett. L-Uffiċċju tal-Prim Ministru qal li m'hemmx dubju li l-Kap tal-Oppożizzjoni jaf sew b'uħud minn dawn il-konsultazzjonijiet u se jibqa' determinat li frott din il-konsultazzjoni issa jħabbar il-passi li jmiss fil-ġranet li ġejjin kif miftiehem fil-konsultazzjoni. Il-PN b'abbozz biex il-pajjiż joħroġ mil-lista l-griża tal-FATF .td_uid_3_61db1c785285a_rand.td-a-rec-img{text-align:left}.td_uid_3_61db1c785285a_rand.td-a-rec-img img{margin:0 auto 0 0}